ЕП : Правителствата трябва да излъчват ясни послания за мерките за справяне с COVID - 19 Информацията и комуникацията са изключително важни инструменти в борбата срещу коронавируса , подчертават заместник - председатели на Европейския парламент Националните органи трябва да направят повече за повишаване на осведомеността относно действията , предприети от ЕС , за справяне с COVID - 19 и смекчаване на въздействието на вируса върху общественото здраве и икономиката . Затова призоваха заместник - председателите на Европейския парламент , отговарящи за комуникацията . „ Информацията и комуникацията са от решаващо значение за справяне с настоящата здравна и икономическа криза , породена от пандемията от коронавируса “ , заявиха днес заместник - председателите на Европейския парламент Отмар Карас и Катарина Барли . „ Жизненоважно е на първо място всички национални органи да излъчват ясни и последователни послания към обществеността относно необходимите мерки за ограничаване разпространението на вируса , особено при вземането на решения за премахване на ограничителните мерки , като това трябва да бъде координирано в целия ЕС " , отбеляза заместник - председателят Отмар Карас . „ Неотложно е също така , в интерес на поддържането на единството и солидарността на ЕС , националните органи да положат повече усилия за комуникиране на общите действия в ЕС за подпомагане на държавите членки по време на тази криза , особено в контекста на борбата с дезинформацията . Ето защо е важно пресконференциите и обръщенията към медиите на председателя на Европейската комисията У . фон дер Лайен да бъдат широко разпространявани в държавите членки . Информацията създава осведомеността “ , добави г - н Карас . Заместник - председателят Катарина Барли заяви : „ В крайна сметка инициативите , предприети на равнище ЕС , се одобряват не само от членове на Европейския парламент от всички държави членки , но и от министрите на всички национални правителства . Всички изпълняваме нашата роля при вземането на решения и всички печелим от крайния резултат . " „ Много аспекти на настоящата криза изискват общ подход и обединени ресурси , като например съгласуването на правила за поддържане на отворени граници за притока на жизненоважни медицински и хранителни доставки , подкрепата за предприятията , работните места и потребителите , насърчаването на изследвания за ефективни ваксини , общите правила за авиокомпаниите , мерките за подпомагане на селското стопанство и туристическия сектор , както и помощта за нашите непосредствени съседи и партньори от трети страни “ , допълни Барли . „ ЕС и ЕЦБ заедно са мобилизирали стотици милиарди евро финансова подкрепа за подпомагане на държавните финанси и икономиката , което е възможно само поради кредитоспособността на Европейския съюз и мащабното въздействие , което той има , когато действа съвместно “ , заяви Карас . Заместник - председателят Катарина Барли подчерта , че „ голяма част от тези усилия не се отразяват достатъчно или , още по - лошо , дезинформационните кампании набират скорост и подхранват обществото с фалшиви новини , които са в ущърб на истинските усилия за взаимна подкрепа в тези много трудни и несигурни времена . “